b'\n_START_ARTICLE_\nNew France\n_START_PARAGRAPH_\nAng New France (Pranses: la Nouvelle-France) ay isang pook na sinakop ng Pransiya sa Hilagang Amerika mula noong kapanahunan ng pagkakatuklas sa Ilog Saint Lawrence, ni Jacques Cartier noong 1534, hanggang sa pagsanib ng New France sa Espa\xc3\xb1a at Britanya noong 1763. Sa katanyagan nito noong 1712 (bago ang Tratado ng Ultrecht), umaabot ang sakop ng teritoryo ng New France mula Newfoundland hanggang sa Rocky Mountains, at mula Hudson Bay hanggang sa Gulf of Mexico. Sa kalaunan, hinati ito sa limang kolonya, na may kani-kaniyang mga pamahalaan: Canada, Acadia, Hudson Bay, Newfoundland at Louisiana.'